CELEX: C2006/249/11
Language: et
Date: 2006-10-14 00:00:00
Title: Kohtuasi C-348/06: Euroopa Ühenduste Komisjoni 17. augustil 2006 esitatud apellatsioonkaebus Euroopa Ühenduste Esimese Astme Kohtu 6. juuni 2006. aasta otsuse peale kohtuasjas T-10/02: Girardot versus komisjon

14.10.2006   
            
            
               ET
            
            
               Euroopa Liidu Teataja
            
            
               C 249/5
            
         Euroopa Ühenduste Komisjoni 17. augustil 2006 esitatud apellatsioonkaebus Euroopa Ühenduste Esimese Astme Kohtu 6. juuni 2006. aasta otsuse peale kohtuasjas T-10/02: Girardot versus komisjon
   (Kohtuasi C-348/06)
   (2006/C 249/11)
   Kohtumenetluse keel: prantsuse
   Pooled
   
      Apellatsioonkaebuse esitaja: Euroopa Ühenduste Komisjon (esindajad: D. Martin, F. Clotuche-Duvieusart)
   
      Teine menetluspool: Marie-Claude Girardot
   Apellatsioonkaebuse esitaja nõuded
   Apellatsioonkaebuses palub apellant Euroopa Kohtul:
   
               —
            
            
               Tühistada Esimese Astme Kohtu 6. juuni 2006. aasta otsus kohtuasjas T-10/02;
            
         
               —
            
            
               kohustada komisjoni maksma M.-C. Girardot'le 23 917,4 eurot;
            
         
               —
            
            
               otsustada, et nii käesoleva menetluse kui ka Esimese Astme Kohtu menetlusega seonduvad kohtukulud jäävad poolte endi kanda.
            
         Väited ja peamised argumendid
   Apellant esitab oma apellatsioonkaebuse toetuseks ühe väite, mis põhineb EÜ artikli 236 ja komisjoni vastutuse tekkimise tingimuste rikkumisel. Apellant heidab Esimese Astme Kohtule ette seda, et viimane moonutas mõistet ametikohal töötamise “võimaluse” kaotamine, asendades selle mõistega ametikohal töötamise “kindluse” kaotamine — jättes seega arvestamata ulatusliku kaalutlusruumiga, mis komisjonil töölevõtmise valdkonnas tavaliselt on — ja kohaldas seega ekslikku meetodit, selleks et arvutada komisjoni õigusvastasest otsusest tulenenud töölevõtmise võimaluse kaotamise eest komisjoni poolt makstava hüvitise summa. Sellise hüvitise võib tingida üksnes tegelik ja kindel kahju. Antud juhul seisneb ainus tegelik ja kindel kahju huvitatud isikule aga selles, et komisjon ei kaalunud huvitatud isiku kandidatuuri, ja mitte selles, et huvitatud isikul jäi väidetavalt saamata töötasu.
   Komisjon on muu hulgas seisukohal, et saamata jäänud töötasu kriteerium, millest Esimese Astme Kohus hüvitatava kahju arvutamisel lähtus, on iseenesest kaheldav, sest kui huvitatud isik töötas kõnealusel perioodil väljapool institutsioone kõrgemalt tasustatud ametikohal, siis tal ei jäänud tal saamata töötasu, mida peaks hüvitama. Esimese Astme Kohtu kohaldatud meetod võib samuti tekitada diskrimineerimist samale tööle kandideerivate isikute vahel vastavalt sellele, kas nad töötavad või ei tööta ametikohal, mis on kõrgemini tasustatud kui ametikoht, kuhu neil oli võimalus tööle saada.